Odense Adresse-Contoirs Efterretninger, 1846-03-30
Disconto-Cassens Virksomhed vil bestaae i Discontering af inden- og udenlandske Vexler, som idetmindste have 2 solide og bekjendte Mænds Underskrifter; Udlaan saavel til Handlende, Landmænd, Haandværkere, som enhver anden vederhæftig Person mod Debitor til Jnstitutet udstedte ei paa længere end 3 Maaneder lydende Vexel, som da til ydermere Sikkerhed maa være forsynet med en Cautionists Underskrivt, ligesom enhver anden Pengeomsætning, der kan gjøres under lignende Garantie; Alt efter en Norm, som nærmere maatte være at bestemme. Til at varetage Jnstitutets Tarv udnævner den i sin Tid sammenkaldende Generalforsamling en Direction bestaaende af 7 Actionairer, hvoraf 2 bestandig ere tilstede for at lede Forretningen. Hvert Halvaar meddeles en sammenkaldende Generalforsamling Beretning om Jnstitutets Virksomhed, ligesom der for samme fremlægges dets Bilance og Status, der desforuden offentlig bekjendtgjøres. Det sidste aflagte Regnskab skal paa Forlangende til enhver Tid blive fremlagt for enhver Actionair, der maatte ønske at see det. Det aarlige Overskud bliver, efterat et passende Beløb er holdt tilbage, for deraf at danne et Reservefond, at fordele blandt Actionairene. Jnstitutet begynder sin Virksomhed saasnart de fornødne Fonds ere tilveiebragte, og skal Undertegnede da sammenkalde en Generalforsamling, der vil have at decidere efter hvilke Principer Forretningerne bør ledes, ligesom de øvrige nærmere Bestemmelser med Hensyn til Selskabets Statuter da tages. Det med Forretningen forbundne Arbeide, saasom: Correspondence, Bog- og Casseføring, (selve Cassen, forbliver i Directionens Værge) forbeholder Undertegnede sig mod et passende aarligt Salair, foreløbig fastsættes intet bestemt i saa Henseende, men overlades den første Sammenkomst af Repræsentanterne, efterat Jnstitutet har været 1 Aar i Virksomhed, at bestemme; vel er det en Selvfølge at jeg maa have en passende Godtgjørelse for aldeles at ofte min Tid for Foretagendet, men da nærværende Jndbydelse ene har til Hensigt at lægge Grunden til en større Virksomhed for Selskabet, saa vil jeg ei fremkomme med noget Forlangende, men overlader til Repræsentantskabet at afgjøre, hvad der med Billighed kan tilkomme mig for mit Arbeide. Bogholderen med underskriver vel enhver Vexel, der gaaer igjennem Jnstitutets Hænder, men har, som Directionen underordnet, ingen Stemme i de tagende Beslutninger, og kan som Følge deraf aldeles intet foretage paa egen Haand. Efter endt Forretningstid deponeres Cassebeholdningen, Vexler og øvrige Documenter i Jnstitutets Gjemmer, hvortil kun Directionen har Nøgle. Foruden den i 5 4 nævnte Direction, som leder Forretningerne, udnævner Actionairerne i de øvrige fyenske Kjøbstæder, og deres Omegn, af deres Midte, hver een Repræsentant, hvilke hvert Qvartal træde sammen med Directionen i Odense, for at raadslaae om Alt Forretningen vedkommende. Det vil af forestaaende Plan klart og tydeligt sees, at den er baseret paa en saa aldeles solid Grundvold, at Actionairerne uden ringeste Frygt kunne betroe deres Penge til et saadant Jnstitut, naar i Spidsen fordet staae Mænd, der samvittighedsfuldt kunne og ville opfylde de dem som Directeurer paahvilende Pligter, og dette maa jo absolut forudsættes, især da de vælges af deres egen Midte, og som Følge deraf, idet de drage Omsorg for Jnstitutets Tarv tillige varetage deres egen Jnteresse som Actionairer. Vel kan det ei ventes, at der, trods al mulig Forsigtighed, ei engang imellem skulde tilstøde Jnstitutet et lille Tab, men deels vil dette ved at have 2 Endossenter paa hver Vexel aldrig kunne blive af nogen Betydenhed, og deels vil Avancen blive saaledes at den let kan afholde saadanne Uheld, om de skulde indtræffe, og desforuden give Actionairerne et meget godt Udbytte. Opstille nogen Caleule over det forventende Udbytte vil være en aldeles Umulighed, forinden man seer hvilket Omfang Forretningerne faae, men antager man f. Ex. Discontoen til 6 pCt. - en Rentefod, som ei vil trykke Discontenten, især da han ved at gjøre fri Omsætning i Kjøbenhavn neppe vil kunne have den derfor, naar han regner Provision, Porto &c., saa er her allerede en god Rente, da Omkostningerne langtfra ville kunne beløbe sig til 1 pCt.; følger man Nationalbankens Princip ved Salg af Banco Vexler at beregne 14 Dages Vexel som a vista, saa vindes her 14 Dages Rente, der imellem Aar og Dag ikke vil udgjøre nogen ringe Avance; paa mange forskjellige og andre Maader, som her vilde blive for vidtløftige at detaillere, vilde Jnstitutet kunde vinde en god Fordeel, uden dog nogensinde at blive trykkende for de Folk som benyttede det. Det lader sig ei tænke, at Jnstituttet, hvis Fonds fra Begyndelsen rigtignok ville være utilstrækkelige til at drive Forretninger i en saa betydelig Maalestok, som det var at ønske, men hvilke, som foransagt, blive forøgede, hvis Omfanget af dets Virksomhed gjør det ønskeligt, skulde, hvis der blev det tilbudt, flere Vexler end dets Kræfter tillod det at discontere, geraade i nogen Forlegenhed, thi da der for de uddragne Capitaler er Valuta i Vexler, saa kunde disse i saadant Tilfælde af Jnstitutet sendes til et større Pengemarked til Discontering, hvor dets Vexler altid ville kunne finde god Afsætning til en lavere Disconto end for private Folks. Dette Tilfælde kan kun tænkes saalænge Jnstitutets Capital ei er større end i nærværende Jndbydelse anslaaet, men jeg har foreløbigen ei turdet ansætte den høiere, af Frygt for ei strax at finde et tilstrækkeligt Antal Deeltagere i et saadant Establissement, hvis Gavnlighed jeg vel antager indlysende for Enhver, men for hvilket dog Mange ville, indtil det har godtgjort sin Nytte, nære en ugrundet Frygt, idet de et antage tilstrækkelig Sikkerhed i Vexler, medens tvertimod Vexler, som have 2 bekjendte solide Mænds Underskrifter, afgive en saa betryggende Garantie som det næsten er mueligt at opnaae. Naar Establissementet har været 1 Aar i Virksomhed, da er det udenfor al Tvivl at det tilstrækkelig vil have godtgjort, at være til betydeligt Gavn for Provindsen, og naar det da udvider sin Virksomhed ved at udstede Jndbydelse til ny Actietegning, da vil det neppe komme til at mangle den fornødne Capital, hvorimod det jo da, i Tilfælde Resultatet ei skulde svare til Forventningerne, vil staae Actionairerne frit for at trække deres gjorte Jndskud ud og opløse Selskabet, hvilket det imidlertid er en Selvfølge ei til andre Tider bør kunne skee. Anbefalende dette Foretagende til Publicums Opmærksomhed, skal jeg om faa Dage gjennem den Hempelske Avis opgive hos hvem foruden mig Actietegningen finder Sted. Nyborg den 28 Marts 1846. Lor. Bierfreund.